
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1296 

29 Μαίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση-Τροποποίηση της απόφασης ΠΟΑ. 1140 
«Δικαιολογητικά εξόφλησης τίτλων πληρωμής ή επι¬ 
στροφής - εξόφληση με εντολή μεταφοράς - ρυθ¬ 
μίσεις θεμάτων εξόφλησης τίτλων πληρωμής ή επι¬ 
στροφής». 1 

Ορισμός διαδικασιών για τη συνέχιση της υλοποίησης 
συγχρηματοδοτούμενων έργων του καταργηθέντος 
Ταμείου Διαχείρισης Πιστώσεων για την Εκτέλεση 

Αρχαιολογικών Έργων (Τ.Δ.Π.Ε.Α.Ε.). 2 

Τροποποίηση της Α.Π.132387/4957/Π 06/4/00102/Ε/Ν. 3299/ 
04/14.01.2013 απόφασης του Περιφερειάρχη Στερε¬ 
ός Ελλάδας (ορθή επανάληψη) «περί πιστοποίησης 
της ολοκλήρωσης και της έναρξης της παραγωγικής 
λειτουργίας επένδυσης της εταιρείας “ΣΠΥΡΙΔΩΝ 
ΚΟΤΤΑΡΑΣ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣ¬ 
ΜΕΝΗΣ ΕΥΘΥΝΗΣ” που έχει υπαχθεί στις διατάξεις 


του Ν. 3299/04». 3 

ΑΠΟΦΑΣΕΙ Σ 

Αριθμ 1116 (1) 


Συμπλήρωση-Τροποποίηση της απόφασης ΠΟΑ. 1140 «Δι- 
καιολογητικά εξόφλησης τίτλων πληρωμής ή επιστρο¬ 
φής - εξόφληση με εντολή μεταφοράς - ρυθμίσεις θε¬ 
μάτων εξόφλησης τίτλων πληρωμής ή επιστροφής» 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη 

1. - Τις διατάξεις της παρ.3 του άρθρου 28 της παρ.1 
του άρθρου 29 και του άρθρου 31 του Ν.2362/27.11.1995 
(ΦΕΚ.247/Α/95) «περί Δημοσίου Λογιστικού, ελέγχου των 
δαπανών του Κράτους και άλλες διατάξεις». 

2. - Τις διατάξεις του άρθρου 14 του Ν.2892/2001 (ΦΕΚ 
46/Α709.03.2001). 

3 - Τις διατάξεις του άρθ.3 του Α.Ν.1819/51 «περί διεξα¬ 
γωγής των πάσης (ρύσεως συναλλαγών του Δημοσίου». 

4 - Τις διατάξεις του άρθρου 17 του Ν.3448/15.03.2006. 

5. - Τις διατάξεις του Ν.2594/98 (ΦΕΚ 62/Α/24.03.98), του 
Ν.2690/99 (ΦΕΚ 45/09.03.99), του άρθ.14 του Ν.1599/86 (ΦΕΚ 
75/Α/11.06.86) και του άρθ.454 του κώδικα πολιτικής δικο¬ 
νομίας. 

6. - Την απόφασή μας ΠΟΑ 1140 και αριθμό πρωτ. 
1109228/8434/0016/08.12.2006 (ΦΕΚ 1862/Β722.12.2006). 


7. - Την 479/1997 γνωμοδότηση του Ν.Σ.Κ., την οποία απο¬ 
δέχθηκε ο Υπ. Οικονομικών. 

8. - Την 07927ΕΞ/24-09-2012 (ΦΕΚ 2574 Β) κοινή απόφαση 
του Πρωθυπουργού και του Υπουργού Οικονομικών με την 
οποία ανατίθενται αρμοδιότητες στον Υφυπουργό Οικο¬ 
νομικών. 

9. - Τις διατάξεις του άρθρου 6 της εγκυκλίου με αριθμό 
ΠΟΑ. 1004/04-01-2013. 

10 - Την ανάγκη καθορισμού των δικαιολογητικών νο¬ 
μιμοποίησης των δικαιούχων για την εξόφληση τίτλων 
πληρωμής και τίτλων επιστροφής των Δ.Ο.Υ., απλοποίησης 
των διαδικασιών και ομοιόμορφης εφαρμογής τους. 

11- Το γεγονός ότι από τις διατάξεις της παρούσας 
ουδεμία δαπάνη προκύπτει στον Κρατικό Προϋπολογισμό, 
αποφασίζουμε: 

ΑΡΘΡΟ 1 

Το άρθρο 1 της ΠΟΑ 1140/2006 (ΦΕΚ 1862/Β722/12/2006) 
αντκαθίσταται ως εξής: 

1. Οι τίτλοι πληρωμής και επιστροφής στις Δ.Ο.Υ. εξο¬ 
φλούνται υποχρεωτικά με εντολή μεταφοράς, χωρίς προ¬ 
σκόμιση δικαιολογητικών νομιμοποίησης της εκπροσώ¬ 
πησης ή της ταυτότητας. Το αυτό ισχύει και στις Δ.Ο.Υ. 
όπου εδρεύει πράκτορας ή διαχειριστής της Τράπεζας 
Ελλάδος. Σε εξαιρετικές και απολύτως δικαιολογημένες 
περιπτώσεις, και εφόσον υπάρχουν μετρητά στις Δ.Ο.Υ., 
επιτρέπεται η εξόφληση τίτλων με μετρητά, κατόπιν έγ¬ 
γραφης απόφασης του προϊσταμένου της Δ.Ο.Υ. η οποία 
επισυνάπτεται στον τίτλο πληρωμής ή επιστροφής. 

2. Ο λογαριασμός της τράπεζας (σε μορφή ΙΒΑΝ) πρέπει 
να αναγράφεται στο τίτλο πληρωμής ή επιστροφής κατά 
την έκδοσή του. Στις περιπτώσεις που δεν αναγράφεται ο 
λογαριασμός της τράπεζας, αυτός θα γνωστοποιείται από 
τον δικαιούχο με αίτησή του στη Δ.Ο.Υ., με τηλεομοιοτυπία 
(ίαχ), με ηλεκτρονικό ταχυδρομείο (θ-ιηαΜ) ή με κάθε άλλο 
μέσο. Ο δικαιούχος υποχρεούται να ενημερώσει τη Δ.Ο.Υ. 
σε περίπτωση μεταβολής του λογαριασμού του. 

3. Στην εντολή μεταφοράς αναγράφεται το ονοματε¬ 
πώνυμο ή η επωνυμία του δικαιούχου και ο ΑΦΜ ως έχει 
στον τίτλο, και όχι τυχόν εκπροσώπων του. Σε περίπτωση 
εξόφλησης τίτλου πληρωμής ή επιστροφής σε εξουσι¬ 
οδοτούμενο ή πληρεξουσιοδοτούμενο τα στοιχεία του 
αναγράφονται στο πεδίο: «Παρατηρήσεις» ή «Τελικός Δι¬ 
καιούχος». Στο ίδιο πεδίο αναγράφονται τα στοιχεία όσων 
νομιμοποιούνται να εισπράξουν σε περιπτώσεις κατασχέ¬ 
σεων, εκχωρήσεων και λύσης εταιριών. Η σχετική εξου¬ 
σιοδότηση ή το πληρεξούσιο προσκομίζονται στη Δ.Ο.Υ. 
και επισυνάπτονται στον τίτλο. 

4. Η εξόφληση Χ.Ε.Π. στο όνομα Δημοσίων Υπολόγων 
για επείγοντα ταξίδια στο εξωτερικό, για υπηρεσιακά 
και εθνικά θέματα πραγματοποιείται και με την έκδο¬ 
ση «γραμματίου είσπραξης κατεπειγουσών περιπτώσε¬ 
ων» προς την Τράπεζα Ελλάδος, σύμφωνα με την Α.Υ.Ο. 
1046492/2684/0016/11.05.2001 (ΦΕΚ 564/Β'). 

Με «γραμμάτιο είσπραξης κατεπειγουσών περιπτώσεων» 
προς την Τράπεζα Ελλάδος δύναται να εξοφλούνται και 
τίτλοι πληρωμής ή επιστροφής με δικαιούχους φυσικά ή 
νομικά πρόσωπα, ανεξαρτήτως ποσού, σε εξαιρετικές και 
απολύτως δικαιολογημένες περιπτώσεις και εφόσον δεν 
είναι είναι δυνατή η εξόφλησή τους με εντολή μεταφοράς. 
Η εν λόγω εξόφληση πραγματοποιείται κατόπιν έγγραφης 
απόφασης του προϊσταμένου της Δ.Ο.Υ., η οποία επισυνά¬ 
πτεται στο τίτλο, ενώ το σχετικό γραμμάτιο προσκομίζεται 
στην Τράπεζα της Ελλάδος από υπάλληλο της Δ.Ο.Υ. ή 
αποστέλλεται ταχυδρομικά ή μέσω των χρηματοαποστο- 
λών των Δ.Ο.Υ. Στις εν λόγω περιπτώσεις τα στοιχεία του 
δικαιούχου καταχωρούνται στο πεδίο: «Παρατηρήσεις». 

5. Με τις προϋποθέσεις των εδαφίων 1 και 4 η εξόφλη¬ 
ση τίτλων πληρωμής ή επιστροφής γίνεται με μετρητά, 
επιταγές της Τράπεζας της Ελλάδος ή γραμμάτια κατε- 
πειγουσών αναγκών σύμφωνα με όσα ορίζονται στην ΠΟΑ. 
1140/2006 (ΦΕΚ 1862/Β722/12/2006). 

ΑΡΘΡΟ 2 

Το άρθρο 17 της ΠΟΑ 1140/2006 (ΦΕΚ 1862/Β722/12/2006) 
καταργείται. 

ΑΡΘΡΟ 3 

Η παράγραφος 8 του άρθρου 26 ΠΟΑ 1140/2006 (ΦΕΚ 
1862/Β'/22/12/2006) αντκαθίσταται ως εξής: 

8. Απαγορεύεται οι Δ.Ο.Υ. να πραγματοποιούν αναλήψεις 
σε μετρητά από την Τράπεζα Ελλάδος, προκειμένου να 
εξοφλήσουν τίτλους πληρωμής ή επιστροφής. 

Η παρούσα ισχύει από 01 Ιουνίου 2013. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 23 Μαΐου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. Υ.ΠΑΙ.Θ.Π.Α./ΓΓΠ/ΓΔΔΥ/ 

ΔΟΕΠΥ/ΤΟΠΥΝ Σ/85391/14065/195 (2) 

Ορισμός διαδικασιών για τη συνέχιση της υλοποίησης συγ- 
χρηματοδοτούμενων έργων του καταργηθέντος Ταμεί- 
ου Διαχείρισης Πιστώσεων για την Εκτέλεση Αρχαιο¬ 
λογικών Έργων (Τ.Δ.Π.Ε.Α.Ε.). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1 Τις διατάξεις: 

α) Του άρθρου 3 «Κατάργηση του νομικού προσώπου 
ιδιωτικού δικαίου “Ταμείο Διαχείρισης Πιστώσεων για Εκτε¬ 
λέσεις Αρχαιολογικών Έργων” (Τ.Δ.Π.Ε.Α.Ε.)» παρ. 8, περ. 
δ, του Ν. 4109/2013 «Κατάργηση και συγχώνευση νομικών 
προσώπων του Δημοσίου και του ευρύτερου δημόσιου 
τομέα - Σύσταση Γενικής Γραμματείας για το συντονισμό 
του κυβερνητικού έργου και άλλες διατάξεις» (ΦΕΚ Α' 16). 

β) Του άρθρου 2 παρ. 2 του Ν. 4142/2013 «Αρχή Διασφάλι¬ 
σης της Ποιότητας στην Πρωτοβάθμια και Δευτεροβάθμια 
Εκπαίδευση (Α.ΔΙ.Π.Π.Δ.Ε.) (ΦΕΚ Α'83). 


γ) Του Ν. 2021/1992 «Ταμείο διαχείρισης πιστώσεων για 
την εκτέλεση αρχαιολογικών έργων και άλλες διατάξεις» 
(ΦΕΚ Α' 36) όπως ισχύει. 

δ) Του Π.Δ./τος 99/1992 «Μελέτη και εκτέλεση αρχαιο¬ 
λογικών εν γένει έργων» (ΦΕΚ Α' 46). 

ε) Του Π.Δ/τος 191/2003 «Οργανισμός Υπουργείου Πολι¬ 
τισμού» (ΦΕΚ Α' 146). 

στ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε με 
το άρθρο πρώτο του ΠΔ 63/2005 (ΦΕΚ Α'98). 

ζ) Τ ου άρθρου 3 του Π.Δ/τος 85/2012 «Ίδρυση και μετονο- 
μασία Υπουργείων, μεταφορά και κατάργηση υπηρεσιών» 
(ΦΕΚ Α' 141). 

η) Του Π.Δ/τος 86/2012 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α' 141). 

θ) Τ ου Π.Δ/τος 96/2012 «Σύσταση Γ ενικής Γ ραμματείας 
Πολιτισμού στο Υπουργείο Παιδείας και Θρησκευμάτων, 
Πολιτισμού και Αθλητισμού» (ΦΕΚ Α' 154). 

2. Την αριθμ. Υ 27/27-6-2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Παιδείας και Θρησκευμάτων, Πολιτισμού και Αθλητισμού 
Κωνσταντίνου Τζαβάρα» (ΦΕΚ Β' 2048). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο 1 

Τεχνικά Δελτία Πράξεων (ΤΔΠ) 

1. Ορίζεται ως δικαιούχος (φορέας υλοποίησης) των 
ενταγμένων σε Επιχειρησιακά Προγράμματα (ΕΠ) του 
Εθνικού Στρατηγικού Πλαισίου Αναφοράς (ΕΣΠΑ) έργων 
του Ταμείου Διαχείρισης Πιστώσεων για την Εκτέλεση 
Αρχαιολογικών Έργων (ΤΔΠΕΑΕ) η Κεντρική Υπηρεσία 
(ΚΥ) ή η οικεία Περιφερειακή Υπηρεσία (ΠΥ) της Γενικής 
Διεύθυνσης Αρχαιοτήτων και Πολιτιστικής Κληρονομιάς 
(ΓΔΑΓΙΚ) της Γενικής Γραμματείας Πολιτισμού (ΓΓΠ) του 
Υπουργείου Παιδείας και Θρησκευμάτων, Πολιτισμού και 
Αθλητισμού (ΥΠΑΙΘΠΑ), αντιστοίχως, στην οποία υπάγεται 
η Επιστημονική Επιτροπή (ΕΕ) που είναι αρμόδια για την 
υλοποίηση του έργου. Οι ανωτέρω Υπηρεσίες της ΓΓΠ, 
αναφέρονται στη συνέχεια ως «Προϊσταμένη Αρχή». Νό¬ 
μιμος εκπρόσωπος της Προϊσταμένης Αρχής είναι ο προϊ¬ 
στάμενος της αντίστοιχης Υπηρεσίας της ΓΓΠ, Υπεύθυνος 
της πράξης/αρμόδιος επικοινωνίας, είναι ο Πρόεδρος της 
αρμόδιας για την υλοποίηση του έργου ΕΕ. 

2. Ως φορέας πρότασης για κάθε ένα από τα έργα της 
παραγράφου 1 του παρόντος άρθρου νοείται πλέον η στην 
ανωτέρω παράγραφο οριζόμενη ως Προϊσταμένη Αρχή 
του έργου. 

3. Οι φορείς λειτουργίας των ανωτέρω έργων δεν με¬ 
ταβάλλονται. 

4. Ο φορέας χρηματοδότησης των ανωτέρω έργων δεν 
μεταβάλλεται. 

Άρθρο 2 

Θεσμικό πλαίσιο ανάθεσης συμβάσεων προμηθειών, 
υπηρεσιών και εργασιών 

1. Κάθε είδους διαγωνισμοί που έχουν προκηρυχθεί για 
πάσης φύσεως έργα, εργασίες, μελέτες και ευρίσκονται 
σε εξέλιξη κατά την 31/5/2013 εξακολουθούν να διέπονται 
από το νομικό καθεστώς που ίσχυε κατά το χρόνο έκδοσης 
της σχετικής προκήρυξης. 

2. Για τη σύναψη νέων συμβάσεων, στο πλαίσιο της 
εκτέλεσης έργων δί αυτεπιστασίας, εξαιρουμένων των 
περιπτώσεων της παραγράφου 1 του παρόντος άρθρου, 
ισχύουν τα ακόλουθα: 

α) για αναθέσεις συμβάσεων προϋπολογισμού έως 
20.000 ευρώ, ακολουθείται η διαδικασία της διαπραγμά¬ 
τευσης (απ’ ευθείας ανάθεση), 

β) για αναθέσεις συμβάσεων προϋπολογισμού από 
20.000 έως 120.000 ευρώ, ακολουθείται η διαδικασία του 
πρόχειρου (συνοπτικού) δημόσιου διαγωνισμού, με δημο¬ 
σίευση της σχετικής ανακοίνωσης - πρόσκλησης υποβο¬ 
λής προσφορών, σύμφωνα με τις προβλέψεις του Αρθρου 
38 της υπουργικής απόφασης Συστήματος Διαχείρισης 
(Αριθμ. 5058/ΕΥΘΥ138 απόφαση του Υπουργού Ανάπτυξης, 
Ανταγωνιστικότητας, Υποδομών, Μεταφορών και Δικτύων, 
ΦΕΚ 292 Β713.2.2013), 

γ) για αναθέσεις συμβάσεων προϋπολογισμού άνω των 
120.000 ευρώ, ακολουθείται η διαδικασία του ανοικτού 
διεθνούς δημόσιου διαγωνισμού. 

Στα ανωτέρω χρηματικά όρια, δεν συμπεριλαμβάνεται ο 
Φόρος Προστιθέμενης Αξίας (ΦΠΑ) που αναλογεί. 

3. Ειδικότερα, για αναθέσεις συμβάσεων ερευνών, με¬ 
λετών ή παροχής ανεξάρτητων υπηρεσιών, στα πλαίσια 
της εκπόνησης μελέτης από την Υπηρεσία ή στα πλαίσια 
της εκτέλεσης αρχαιολογικού έργου δί αυτεπιστασίας, 
εφόσον η δαπάνη της σχετικής σύμβασης δεν υπερβαίνει, 
ανά κατηγορία μελέτης, έρευνας ή ανεξάρτητης υπηρεσί¬ 
ας, το ποσό των 15.000 ευρώ, συμπεριλαμβανομένου του 
ΦΠΑ, ισχύουν οι διατάξεις της παραγράφου 5, του άρθρου 
43 του Ν. 4049/2012. 

Αρθρο 3 

Τροποποίηση και εκτέλεση Προγράμματος 
Δημοσίων Επενδύσεων (ΠΔΕ) 

1. Η ΓΓΠ ως φορέας χρηματοδότησης των έργων, υπο¬ 
βάλλει - μετά την τροποποίηση των αποφάσεων ένταξης 
των έργων του ΤΔΠΕΑΕ σύμφωνα με τα οριζόμενα στην 
παράγραφο 1 της παρούσας - μέσω της Ειδικής Υπηρεσίας 
Τομέα Πολιτισμού (ΕΥΤΟΠ) αίτημα τροποποίησης της οι¬ 
κείας Συλλογικής απόφασης'Εργων (ΣΑΕ) του ΠΔΕ, προκει- 
μένου οι Πράξεις να ενταχθούν από το καθεστώς έμμεσων 
δαπανών (επιχορήγηση) στο καθεστώς άμεσων πληρωμών. 

2. Η ΓΓΠ/ΕΥΤΟΠ, μετά την έκδοση της απόφασης τροπο¬ 
ποίησης της ΣΑΕ, μεριμνά για την έγκαιρη τροποποίηση 
των τίτλων των λογαριασμών των έργων στην Τράπεζα 
της Ελλάδος (ΤτΕ), προκειμένου να αποφευχθούν καθυ¬ 
στερήσεις στη διαδικασία των πληρωμών. 

3. Οι ΕΕ ενημερώνουν τις κεντρικές ή περιφερειακές 
υπηρεσίες της ΓΓΠ, στις οποίες υπάγονται και αυτές με τη 
σειρά τους την ΕΥΤΟΠ για τον ετήσιο προγραμματισμό του 
οικονομικού αντικειμένου των έργων και τις τροποποιήσεις 
αυτού, όποτε ζητηθεί. 

4. Κατ’ εφαρμογήν της διάταξης του εδαφίου β, της πα¬ 
ραγράφου 4, του άρθρου 3 του Ν. 4109/2013, η κυριότητα 
και κάθε άλλο εμπράγματο δικαίωμα επί της κινητής και 
ακίνητης περιουσίας του ΤΔΠΕΑΕ, που αποκτήθηκε με 
δαπάνες των έργων ΕΣΠΑ που υλοποιούν οι ΕΕ, περιέρχε¬ 
ται αυτοδικαίως χωρίς την τήρηση οποιουδήποτε τύπου, 
πράξης ή συμβολαίου, στις κεντρικές ή περιφερειακές 
υπηρεσίες της ΓΓΠ, στις οποίες υπάγονται οι ΕΕ. 

5. Κατ’ εφαρμογήν της διάταξης της παραγράφου 5, 
του άρθρου 3 του Ν. 4109/2013, ως μισθωτές θεωρούνται 
αυτοδίκαια οι κεντρικές ή περιφερειακές υπηρεσίες της 
ΓΓΠ, στις οποίες υπάγονται οι ΕΕ. 

6. Υπόλογοι των έργων παραμένουν τα ίδια φυσικά πρό¬ 
σωπα, τα οποία μεριμνούν για την έγκαιρη παραλαβή από 
την ΤτΕ, των νέων στελεχών επιταγών, προκειμένου να 
αποφευχθούν καθυστερήσεις στην διαδικασία των πληρω¬ 
μών. Οι συγκεκριμένοι υπάλληλοι λειτουργούν πλέον ως 
υπόλογοι άμεσων δαπανών (και όχι έμμεσων δαπανών - 
επιχορηγήσεων όπως ήταν μέχρι τώρα) διενεργώντας τις 


απαραίτητες πληρωμές απ’ ευθείας στους δικαιούχους 
αυτών (προσωπικό, προμηθευτές, ανάδοχοι υπηρεσιών/ 
εργασιών κ.α.). Για τη διενέργεια των πληρωμών από τους 
υπολόγους, εκδίδεται εντολή πληρωμής από τον Προϊ¬ 
στάμενο της κεντρικής ή περιφερειακής υπηρεσίας στην 
οποία υπάγεται η ΕΕ, κατόπιν σχετικής εισήγησης της Ε.Ε. 

Άρθρο 4 

Συμπληρωματικό Εγχειρίδιο Διαδικασιών 

1. Για τις λεπτομέρειες εφαρμογής δύναται να εκπονηθεί 
Συμπληρωματικό Εγχειρίδιο Διαδικασιών, το οποίο διανέ¬ 
μεται σε όλες τις ΕΕ, καθώς και στις κεντρικές ή περιφε¬ 
ρειακές υπηρεσίες στις οποίες υπάγονται, με εγκύκλιο του 
Γενικού Γραμματέως Πολιτισμού. Στο Εγχειρίδιο αναλύ¬ 
ονται οι διαδικασίες αναθέσεων συμβάσεων προμηθειών, 
εκπόνησης μελετών, παροχής υπηρεσιών και εργασιών. 

2. Το συμπληρωματικό εγχειρίδιο αποτελεί προσάρτημα 
του εγχειριδίου που έχει εγκριθεί στο πλαίσιο της πιστοποίη¬ 
σης της διαχειριστικής επάρκειας των Υπηρεσιών της ΓΓΠ, οι 
οποίες θα λειτουργήσουν ως Προϊστάμενες Αρχές των έργων. 

3. Στο Συμπληρωματικό Εγχειρίδιο περιγράφονται οι 
διαδικασίες για την υλοποίηση συγχρηματοδοτούμενων 
αρχαιολογικών έργων δί αυτεπιστασίας από τις ΕΕ, οι 
οποίες μέχρι την 31.5.2013 υπάγονταν στο ΤΔΠΕΑΕ και 
από 1/6/2013 υπάγονται σε κεντρικές ή περιφερειακές της 
ΓΔΑΚΠ/ΓΓΠ/ΥΠΑΙΘΠΑ. Οι εν λόγω Υπηρεσίες της ΓΓΠ ανα- 
φέρονται στο εν λόγω Εγχειρίδιο ως «Προϊσταμένη Αρχή». 

Ειδικότερα, διευκρινίζονται οι σχέσεις μεταξύ ΕΕ (Διευθύ- 
νουσες Υπηρεσίες) και κεντρικών ή περιφερειακών υπηρεσι¬ 
ών της ΓΔΑΚΠ (Προϊστάμενες Αρχές) σε ορισμένα κομβικά 
σημεία της διαδικασίας υλοποίησης των έργων όπως: 

α) Τροποποίηση φυσικού ή/και οικονομικού αντικειμένου 
(έλεγχος μεταβολών/αλλαγές μικρού ή μεσαίου μεγέθους), 
β) Τροποποίηση χρονοδιαγράμματος υλοποίησης, 
γ) Πρόσληψη προσωπικού ή ανανέωση συμβάσεων προ- 
σληφθέντος προσωπικού. 

δ) Διενέργεια προμηθειών μικρού προϋπολογισμού, για 
τις οποίες δεν απαιτείται σύναψη και υπογραφή σύμβασης. 

ε) Διενέργεια απ’ ευθείας αναθέσεων εργασιών, υπηρε¬ 
σιών και προμηθειών. 

στ) Διενέργεια αναθέσεων μελετών, υπηρεσιών, εργασι¬ 
ών και προμηθειών μετά από πρόχειρο διαγωνισμό. 

ζ) Διενέργεια αναθέσεων μελετών, υπηρεσιών, εργασιών 
και προμηθειών μετά από ανοικτό δημόσιο ή διεθνή δια¬ 
γωνισμό. 

η) Διενέργεια συμβάσεων μίσθωσης, 
θ) Παρακολούθηση της εκτέλεσης του έργου και πιστο¬ 
ποίηση φυσικού αντικειμένου, 
ι) Παρακολούθηση οικονομικού αντικειμένου, 
ια) Παραλαβή μελετών, υπηρεσιών, εργασιών και προ¬ 
μηθειών και ποιοτικοί έλεγχοι (για όλες τις διαδικασίες 
αναθέσεων). 

ιβ) Επικοινωνία και αναφορές προς διαχειριστικές αρχές, 
ιγ) Διαχείριση αιτημάτων - παραπόνων, 
ιδ) Διαχειριστικό κλείσιμο του έργου, 
ιε) Οργάνωση της λειτουργίας του έργου. 

Επίσης, αποσαφηνίζεται η σχέση μεταξύ ΕΕ (Διευθύνου- 
σες Υπηρεσίες) και κεντρικών ή περιφερειακών υπηρεσιών 
της Γ ΔΑΚΠ (Προϊστάμενες Αρχές) στη διαδικασία παρακο¬ 
λούθησης, επιθεώρησης, ελέγχου της πορείας υλοποίησης 
των έργων, περαίωσης και παραλαβής των έργων, καθώς 
και πιστοποίησης των εργασιών. 

4. Οι ενδεχόμενες τροποποιήσεις που απαιτούνται, προ¬ 
κειμένου να εναρμονιστεί το Συμπληρωματικό Εγχειρίδιο 
με τις απαιτήσεις μελλοντικών αλλαγών του θεσμικού/ 
κανονιστικού πλαισίου, εγκρίνονται από τον Γενικό Γραμ¬ 
ματέα Πολιτισμού του ΥΠΑΙΘΠΑ. 

Αρθρο 5 

Γνωμοδοτικές αρμοδιότητες των ΕΕ 

1. Στο πλαίσιο των προβλεπόμενων από τα ΤΔΠ ενερ¬ 
γειών για την υλοποίηση των έργων, οι γνωμοδοτικές - 
εισηγητικές αρμοδιότητες των ΕΕ, αφορούν ιδίως: 

α) στην επεξεργασία και την υποβολή πρότασης προς 
τις Προϊστάμενες Αρχές (ΠΑ) για έγκριση του μακροπρό¬ 
θεσμου, μεσοπρόθεσμου και βραχυπρόθεσμου (ετήσιου) 
προγραμματισμού ενεργειών υλοποίησης των έργων, 
β) στην επεξεργασία και υποβολή στις ΠΑ πρότασης για 
την έγκριση του μακροπρόθεσμου, μεσοπρόθεσμου και βρα¬ 
χυπρόθεσμου (ετήσιου) προϋπολογισμού δαπανών των έργων, 
γ) στην εκπόνηση μελετών κατόπιν προέγκρισης των ΠΑ, για 
τις επεμβάσεις στους αρχαιολογικούς χώρους και στα μνημεία, 
δ) στη διενέργεια κατόπιν προέγκρισης των ΠΑ, οποιοσδή¬ 
ποτε μορφής προκαταρκτικών αρχαιολογικών ερευνών κρίνο- 
νται απαραίτητες για την μελέτη και την εκτέλεση των έργων, 
ε) στην εκτέλεση κατόπιν προηγούμενης έγκρισης των 
ΠΑ, όλων των εργασιών για την αποκάλυψη, στερέωση, 
αναστήλωση, συντήρηση, διαμόρφωση, ευπρεπισμό και 
ανάδειξη των αρχαιολογικών χώρων και μνημείων, που 
περιλαμβάνονται στα έργα, 

στ) στην επιστημονική μελέτη και τη δημοσίευση των 
έργων και αποτελεσμάτων τους. 

2. Ο Πρόεδρος της ΕΕ έχει την συνολική ευθύνη για την 
ομαλή λειτουργία του συλλογικού οργάνου, στο πλαίσιο 
της εκπόνησης των μελετών και της εκτέλεσης των έργων. 
Δύναται να συνταχθεί και διανεμηθεί στις ΕΕ εγκύκλιος 
του Γενικού Γραμματέως Πολιτισμού, στην οποία περι- 
γράφεται ο τρόπος λειτουργίας των ΕΕ, σύμφωνα με τις 
διατάξεις περί λειτουργίας των συλλογικών οργάνων της 
δημόσιας διοίκησης, που περιλαμβάνονται στον Κώδικα 
Διοικητικής Διαδικασίας (Ν. 2690/1999 όπως ισχύει). 

3. Η ανωτέρω εγκύκλιος του τρόπου λειτουργίας των 
ΕΕ περιλαμβάνει διευκρινήσεις για τη συγκρότηση, τη 
σύνθεση, τη διεξαγωγή των συνεδριάσεων, τη διαδικασία 
λήψης αποφάσεων των ΕΕ, καθώς και κάθε άλλη αναγκαία 
λεπτομέρεια εφαρμογής που αφορά στην αποτελεσματική 
λειτουργία τους. 

Αρθρο 6 
Έναρξη Ισχύος 

Η ισχύς της παρούσας απόφασης αρχίζει την 31η Μαΐου 2013. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαΐου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΖΑΒΑΡΑΣ 
-♦- 

Αριθμ. 59591/2004/Π 06/4/00102/Ε/Ν.3299/04 (3) 

Τροποποίηση της Α.Π.132387/4957/Π06/4/00102/Ε/Ν.3299/ 
04/14.01.2013 απόφασης του Περιφερειάρχη Στερεός Ελ¬ 
λάδας (ορθή επανάληψη) «περί πιστοποίησης της ολο¬ 
κλήρωσης και της έναρξης της παραγωγικής λειτουρ¬ 
γίας επένδυσης της εταιρείας “ΣΠΥΡΙΔΩΝ ΚΟΤΤΑΡΑΣ 
ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ” 
που έχει υπαχθεί στις διατάξεις του Ν. 3299/04». 

Ο ΠΕΡΙΦΕΡΕΙΑΡΧΗΣ ΣΤΕΡΕΑΣ ΕΛΛΑΔΑΣ 
Με την Α.Π.59591/2004/Π06/4/00102/Ε/Ν.3299/04/2.05.2013 


απόφαση του Περιφερειάρχη Στερεός Ελλάδας που εκδόθηκε 
σύμφωνα με τις διατάξεις του άρθρου 8 του Ν. 3299/2004, του 
άρθρου 16 του Ν. 3908/ 2011, του άρθρου 186 του Ν. 3852/2010 
και την Α.Π. 30459/ 805/19.03.2013 απόφαση του Περιφερειάρ¬ 
χη Στερεός Ελλάδας περί «παροχής εξουσιοδότησης υπο¬ 
γραφής με Εντολή Περιφερειάρχη, στον Προϊστάμενο της Δι¬ 
εύθυνσης Αναπτυξιακού Προγραμματισμού της Περιφέρειας 
Στερεός Ελλάδος, αποφάσεων, πράξεων και εγγράφων, επί 
θεμάτων του Ν. 3299/2004 (ΦΕΚ Β7817/09.04.2013)», τροπο¬ 
ποιείται η Α.Π. 132387/4957/Π 06/4/00102/Ε/Ν. 3299/04/14.01.2013 
απόφασή μας, που αφορά την πιστοποίηση της ολοκλήρω¬ 
σης και της έναρξης της παραγωγικής λειτουργίας μονάδας 
κοπής και διαμόρφωσης λαμαρίνας αλουμινίου και μεταλ¬ 
λικών κατασκευών της εταιρείας «ΣΠΥΡΙΔΩΝ ΚΟΤΤΑΡΑΣ 
ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», στη 
θέση «Μνήμα Κατή» της Δ.Κ. Βαθέος της Δ.Ε. Αυλίδας, του 
Δήμου Χαλκιδέων της Π.Ε. Εύβοιας, ως εξής: 

α) Το συνολικό οριστικοποιούμενο και ενισχυόμενο 
κόστος της επένδυσης ανέρχεται στο ποσό του ενός 
εκατομμυρίου διακοσίων δεκαέξι χιλιάδων οκτακόσιων 
έξι ευρώ και εβδομήντα δύο λεπτών (1.216.806,72 €). 

β) Το ύψος της ιδίας συμμετοχής ανέρχεται στο ποσό 
των επτακοσίων τριάντα χιλιάδων ογδόντα τεσσάρων 
ευρώ και τριών λεπτών (730.084,03 €), που αποτελεί πο¬ 
σοστό 60,00% του συνολικού κόστους της ενισχυόμενης 
δαπάνης της επένδυσης». 

γ) Δεν έγινε χρήση μακροπρόθεσμου τραπεζικού δα¬ 
νείου. 

δ) Το ύψος της επιχορήγησης ανέρχεται στο ποσό των 
τετρακοσίων ογδόντα έξι χιλιάδων επτακοσίων είκοσι 
δύο ευρώ και εξήντα εννέα λεπτών (486.722,69 €), που 
αποτελεί ποσοστό 40,00% του συνολικού κόστους της 
ενισχυόμενης δαπάνης της επένδυσης». 

ε) Πιστοποιείται η απασχόληση 2 Ε.Μ.Ε. (νέες 2, υφι¬ 
στάμενες 0). 

ζ) Το αναγκαίο κεφάλαιο κίνησης καθορίζεται στο ποσό 
των 20.000,00 €. 

στ) Ημερομηνία ολοκλήρωσης της επένδυσης ορίζεται 
η 15-11-2012. 

η) Δεν απαιτείται Γνωμοδοτική Επιτροπή του άρθρου 7 
του Ν. 3299/04 σύμφωνα με το άρθρο 16 παρ. 2 του 
Ν. 3908/2011 και το ΠΔ 33/2011. 

Επίσης με την παραπάνω απόφαση εγκρίθηκε η κα¬ 
ταβολή του υπολοίπου ποσού της επιχορήγησης ύψους 
εκατόν είκοσι δύο χιλιάδων επτακοσίων είκοσι δύο ευρώ 
και εξήντα εννέα λεπτών (122.722.69 €). 

Η απόφαση που τροποποιείται έχει δημοσιευθεί στο 
ΦΕΚ 263/08.02.2013 (τεύχος Β) και διορθώθηκε με αντί¬ 
στοιχη δημοσίευση στο ΦΕΚ 955/19.04.2013 (τεύχος Β). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Λαμία, 22 Μαΐου 2013 

Με εντολή Περιφερειάρχη 
Ο Προϊστάμενος Δ/νσης 
ΑΝΤΩΝΙΟΣ ΑΝΤΩΝΟΠΟΥΛΟΣ 

